Den siste cheyenne

Den siste cheyenne er en norsk roman, utgitt som bok nummer 72 i den 83 bind store serien om western-helten og US-marshalen Morgan Kane. Boka ble lansert i 1974, skrevet av forfatteren Kjell Hallbing under pseudonymet Louis Masterson, utgitt på forlaget Bladkompaniet.

Boka kom ut i forlagets pocketserie Stjernebøkene, som Stjerne-bok nr. 540 og kostet fem kroner. 

Den siste cheyenne var den tredje boka Hallbing skrev om Kanes ungdomstid. Boka etterfulgte den siste Hallbing ga ut året før, Blodsporet til Santa Fe (der Kane var 16 år), og den neste, Comanche! (der han er 18). Nå er han ennå ikke fylt 19, men har jobb som speider for 4. kavaleri.

Handlingen i Den siste cheyenne er lagt til 1874, da amerikanske myndigheter setter inn en siste, stor offensiv mot comancher, kiowaer og cheyennene i sør. I den sakalte Red River-krigen forfølger den amerikanske hæren indianerne, uten opphold, uten nåde: De brenner deres telt, dreper deres hester, ødelegger deres vinterforråd og tvinger dem inn i reservat-livet. Hallbing vever bokas handling inn reelle historiske begivenheter, der fiktive Morgan Kane og faktiske Bat Masterson, Billy Dixon og Quanah Parker agerer side om side på sidene, og unge Kanes fiktive speidervirksomheten leder opp til det faktiske, siste, store slaget ved Palo Duro Canyon.

Da speidersjef Dixon blir skadet underveis lar Hallbing den unge Kane overta ansvaret. Tenåringen blir sjef for seks tonkawa-speidere - og et helt soldat-kompani. Da han redder dem ut av en dødsfelle høster han respekt både hos overordnede og speidere.

Den siste cheyenne skulle senere samme året bli etterfulgt av Der ørnene dør, - boka som skulle markere Hallbings endelige gjennombrudd som «seriøs» forfatter. Litteraturprofessor Willy Dahl mente Hallbings tre indianer-bøker fra 1974 dreide Kane-serien til «venstre».

Mottagelsen av boka 
Kane-serien var de første årene etter at den startet i 1966 blitt utgitt i nokså normale pocket-opplag på 12-16000, men fra 1969 hadde forlaget merket en økende interesse. Forleggeren Finn Arnesen beskriver utviklingen etter det som «rakettferden mot kjempeopplagene». Nå trykte man . 

Seriens popularitet gjorde at Den siste cheyenne likevel snart måtte trykkes i nye opplag. Mens den fortsatt ble utgitt i Bladkompaniets opprinnelige pocket-serie kom boka i minst tre opplag. I tillegg ble den solgt i hardcover-versjon da Bladkompaniet i årene 1972-1974 lanserte serien i innbundet utgave, med to bøker i hvert bind.

Og utgivelsene var ikke begrenset til Norge. 

Boka kom i 1977 i Danmark på Winther som en «Special Kane»-bok som Den sidste Cheyenne. 
I 1979 kom den i Sverige på B. Wahlströms Bokförlag som Dödlig strid og i 1981 i Finland på Otava som Viimeinen cheyenne.

Senere utgivelser 
Da Bladkompaniet i 1991 ga ut serien på nytt besluttet de å publisere bøkene i kronologisk rekkefølge, der man begynte med Kanes fødsel og sluttet med Den siste jakten. Nå havnet Den siste cheyenne i det andre bindet, i bok nr. 2 sammen med Comanche!. Da Bladkompaniet/Schibstedforlagene i årene 2002–2008 gjenutga bøkene i dobbelt-pocket kom Den siste cheyenne i 2008 som bok 3 i bind 3–4. 

Etter at Aller forlag i 2008 tok over rettighetene kom bøkene fra 2009 enkeltvis, fortsatt i kronologisk rekkefølge, men med noen justeringer. Nå kom Den siste cheyenne i 2009 som bok nr. 3 i serien, en utgivelse som i 2011 ble lansert som lydbok av Norsk lyd- og blindeskriftbibliotek, innlest av Jan Olav Simonsen. 

Plasseringen som bok 3 i serien er ført videre i senere utgivelser, som i Cappelen Damms lydbokversjon fra 2019, lest inn av Torgeir Reiten, deres bokversjon  og ebokversjon  fra 2022.

Referanser

Kilder 
 Atle Nielsen, Kjell Jørgen Holbye m. fl.: Den store boka om Morgan Kane, Aller forlag 2014, side 276–277.

Norske romaner
Morgan Kane
Bøker fra 1974